Ювентус с рекордни приходи - Европейски футбол | Informiran.net
Ювентус с рекордни приходи – Европейски футбол
Шампионът на Италия Ювентус счупи собствения си рекорд и декларира с 200 милиона повече приходи през финансовата 2016-17 година. В касата на “бианконерите” са влезли 562,7 милиона евро, от които 42,6 милиона са чиста печалба. Това е сериозно повишение в сравнение с предходната кампания (2015-16), когато клубът отчете 387,9 милиона приходи и 4,1 милиона евро печалба.
“Финансовата 2016-17 година потвърди тренда, който виждаме в последните години. За трета поредна година клубът излиза на печалба. Бордът на директорите бе определил бюджет за миналата кампания, която официално приключи на 30 юни 2017 година. Сметките показват, че сме на печалба в размер на 42,6 милиона евро, която ще влезе в резервите на клуба. Сегашната 2017-18 година ще бъде силно повлияна от резултатите на отбора, особено в Шампионската лига. На 24 октомври ще имаме Събрание на акционерите”, обявиха от Ювентус.
“Старата госпожа” спечели дубъл в Италия, след като завоюва титлата и купата, но големите приходи в клуба дойдоха от участието в Шампионската лига, където тимът стигна до финала. Торинци обаче обявиха, че за предстоящата кампания очакват клубът да е на загуба, така че обявената печалба за момента няма да бъде реинвестирана.
Интер и Ювентус в битка за крило на Валенсия – Европейски футбол Хьоведес ще играе в Ювентус под наем – Европейски футбол Ювентус предложил 75 милиона за ас на Реал Мадрид – Европейски футбол Ювентус се насочва към Уилям Карвальо – Европейски футбол
Четвърти дебютант в MotoGP догодина – Моторни спортове